OpenLLM-France/wikimedia huggingface dataset:
# Observatori de raigs gamma Compton

L'Observatori de raigs gamma Compton (en anglès: Compton Gamma Ray Observatory, CGRO) va ser el segon dels Grans Observatoris de la NASA, després del telescopi espacial Hubble. Va ser llançat el 5 d'abril de 1991 a bord de la llançadora espacial Atlantis. El nom d'aquest observatori és un homenatge al físic nord-americà Arthur Holly Compton, guanyador del Premi Nobel pel seu treball en el camp de la física dels raigs gamma.
Va ser la major càrrega destinada a l'astrofísica que havia volat en aquell temps. Després de superar amb escreix el temps de vida que se li suposava (quatre anys) va fallar un dels seus giroscopis, pel qual cosa la NASA es va veure obligada a estavellar-lo controladament sobre l'oceà Pacífic. El CGRO va cremar-se a l'atmosfera el 4 de juny del 2000.
La missió del CGRO era estudiar les radiacions més energètiques de l'espectre electromagnètic entre 20 keV i 30 GeV, per la qual cosa disposava dels següents instruments, ordenats de menor a major energia coberta en l'espectre:
* Burst And Transient Source Experiment (BATSE)
* Oriented Scintillation Spectrometer Experiment (OSSE)
* Imaging Compton Telescope (COMPTEL)
* Energetic Gamma Ray Experiment Telescope (EGRET)
Un dels grans èxits del CGRO va ser el descobriment de fonts de raigs gamma a la Terra, relacionades amb núvols de tempesta.

## Referències

* 1 2 Evans, Ben «Remembering the Compton Gamma Ray Observatory 20 Years after its death» (en anglès). Astronomy, 04-06-2020 [Consulta: 15 agost 2021]. «Launched aboard the space shuttle Atlantis on April 5, 1991, Compton was placed in an orbit some 280 miles (450 kilometers) above Earth’s surface [...] No one, save a military surveillance aircraft, was there on June 4, 2000, to witness the final throes of NASA’s $670 million Compton Gamma Ray Observatory. So, after plummeting through Earth’s atmosphere at breakneck speeds, the space telescope’s surviving fragments sank forever to the oceanic depths.»
* ↑ «NASA Hubble Space Telescope - Glossary» (en anglès). «The Compton satellite consisted of the BATSE, COMPTEL, EGRET, and OSSE instruments.»
# Observatori dels Drets de la Infància

L'Observatori dels Drets de la infància de la Generalitat de Catalunya es crea pel Decret 129/2006 de 9 de maig.
Va ser la Secretaria de la Família qui va promoure a través del Decret 369/2000, de 21 de novembre, de creació l'Observatori de la Infància i Adolescència. Neix així el primer Observatori d'infància autonòmic de l'estat espanyol.
A nivell estatal, quan el Comitè dels Drets del Nen respon a la lectura del II Informe d'Espanya realitzat al juny de 2002 sobre l'aplicació de la Convenció amb una forta preocupació per l'absència d'una política general sobre la infància i adolescència al país, el govern espanyol es veu obligat a definir una Estratègia global sobre infància prenent com a base els principis i disposicions de la Convenció.
L'Observatori dels Drets de la infància de la Generalitat de Catalunya forma part de la Comissió d'Obervatoris d'Infància del Observatorio d Infancia del Estado Español des de l'any 2006. Els més rellevants en l'actualitat són Andalusia, Astúries, Canàries, Catalunya, Extremadura, Galicia, Illes Balears i País Basc.

## Referències

* ↑ «Decret 129/2006, de 9 de maig».
* ↑ «Decret 369/2000 de 21 de novembre».
* ↑ «Comitè dels Drets del Nen».
* ↑ «Observatorio de la Infancia del Estado Esapañol». Arxivat de l'original el 2017-07-07. [Consulta: 10 juliol 2017].
# Oakdale (Wisconsin)

Oakdale és una població dels Estats Units a l'estat de Wisconsin. Segons el cens del 2000 tenia 297 habitants.

## Demografia

Segons el cens del 2000, Oakdale tenia 297 habitants, 112 habitatges, i 73 famílies. La densitat de població era de 136,5 habitants per km².
Dels 112 habitatges en un 31,3% hi vivien nens de menys de 18 anys, en un 47,3% hi vivien parelles casades, en un 9,8% dones solteres, i en un 34,8% no eren unitats familiars. En el 23,2% dels habitatges hi vivien persones soles el 8,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,65 i el nombre mitjà de persones que vivien en cada família era de 3,07.
Per edats la població es repartia de la següent manera: un 27,3% tenia menys de 18 anys, un 6,7% entre 18 i 24, un 35,7% entre 25 i 44, un 18,9% de 45 a 60 i un 11,4% 65 anys o més.
L'edat mediana era de 35 anys. Per cada 100 dones de 18 o més anys hi havia 109,7 homes.
La renda mediana per habitatge era de 35.500 $ i la renda mediana per família de 36.667 $. Els homes tenien una renda mediana de 30.833 $ mentre que les dones 20.250 $. La renda per capita de la població era de 14.440 $. Aproximadament el 4,7% de les famílies i el 9,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Oakdale» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 14 agost 2010].
* ↑ «Geographic Comparison Table- Oakdale». American Fact Finder. Oficina del Cens dels Estats Units, 12-01-2010.
# Oakes

Oakes és una població dels Estats Units a l'estat de Dakota del Nord. Segons el cens del 2000 tenia 1.979 habitants.

## Demografia

Segons el cens del 2000, Oakes tenia 1.979 habitants, 828 habitatges, i 495 famílies. La densitat de població era de 463,1 hab./km².
Dels 828 habitatges en un 27,7% hi vivien nens de menys de 18 anys, en un 51,2% hi vivien parelles casades, en un 5,2% dones solteres, i en un 40,2% no eren unitats familiars. En el 36,7% dels habitatges hi vivien persones soles el 20% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,28 i el nombre mitjà de persones que vivien en cada família era de 3,02.
Per edats la població es repartia de la següent manera: un 24,8% tenia menys de 18 anys, un 6,6% entre 18 i 24, un 23% entre 25 i 44, un 21% de 45 a 60 i un 24,5% 65 anys o més.
L'edat mediana era de 42 anys. Per cada 100 dones de 18 o més anys hi havia 87,2 homes.
La renda mediana per habitatge era de 30.263 $ i la renda mediana per família de 39.625 $. Els homes tenien una renda mediana de 29.135 $ mentre que les dones 15.611 $. La renda per capita de la població era de 17.138 $. Entorn del 6,3% de les famílies i el 8,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Oakes». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Oakes». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 9 agost 2010].
# Neoperla longwangshana

Neoperla longwangshana és una espècie d'insecte plecòpter pertanyent a la família dels pèrlids.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba a la Xina.

## Referències

* ↑ Needham, 1905. Proc.Biol.Soc.Wash. 18:108.
* ↑ uBio (anglès)
* ↑ Yang, D. & C. Yang, 1998. Insects of Longwangshan 1998(8):43.
* ↑ Catalogue of Life (anglès)
* ↑ Plecoptera Species File (Version 1.1/4.0) (anglès)
* ↑ Perlidae Species Listing Arxivat 2011-01-16 a Wayback Machine. (anglès)

## Enllaços externs

* Encyclopedia of Life (anglès)
* BioLib (anglès)
# Haplochromis chlorochrous

Haplochromis chlorochrous és una espècie de peix d'aigua dolça africà de la família dels cíclids i de l'ordre dels perciformes. Va ser descrit per Peter Humphry Greenwood i John Michael Gee el 1969.

## Morfologia

Els adults poden assolir els 12 cm de longitud total.

## Distribució geogràfica

Es troba al llac Victòria (Àfrica oriental).

## Referències

* ↑ Greenwood, Peter Humphry; Gee, John Michael «A revision of the Lake Victoria Haplochromis species (Pisces, Cichlidae). Part VII.» (en anglès). Bulletin of the British Museum (Natural History) Zoology. BM(NH) [London], 18, 1969.
* 1 2 Teugels, Guy; Reyes, Rodolfo B. «Haplochromis chlorochrous Greenwood & Gee, 1969» (en anglès). [Consulta: 29 març 2022].

## Bibliografia

* van Oijen, M.J.P., J. Snoeks, P.H. Skelton, C. Maréchal i G.G. Teugels, 1991. «Haplochromis». p. 100-184. A: J. Daget, J.-P. Gosse, G.G. Teugels i D.F.E. Thys van den Audenaerde (eds.) Check-list of the freshwater fishes of Africa (CLOFFA). ISNB, Brussel·les; MRAC, Tervuren; i ORSTOM, París. Vol. 4.
# Haplochromis chilotes

Haplochromis chilotes és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 14,8 cm de longitud total.

## Distribució geogràfica

Es troba al llac Victòria (Àfrica oriental).

## Referències

* 1 2 FishBase (anglès)

## Bibliografia

* Axelrod, H. R. The Most Complete Colored Lexicon of Cichlids: Every Known Cichlid Illustrated in Color (en anglès). 2a edició. TFH Publications, 1993. ISBN 9780793800261.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Römer U.: Cichliden Atlas, Bd. 1. Melle. 1311 p. Any 1998.
* van Oijen, M.J.P., J. Snoeks, P.H. Skelton, C. Maréchal i G.G. Teugels, 1991. Haplochromis. p. 100-184. A: J. Daget, J.-P. Gosse, G.G. Teugels i D.F.E. Thys van den Audenaerde (eds.) Check-list of the freshwater fishes of Africa (CLOFFA). ISNB, Brussel·les; MRAC, Tervuren, Flandes; i ORSTOM, París, França. Vol. 4.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Hemerocoetes artus

Hemerocoetes artus és una espècie de peix de la família dels percòfids i de l'ordre dels perciformes.

## Etimologia

Hemerocoetes prové del mot grec hemerokoites (una mena de peix), mentre que la paraula llatina artus (estret) fa referència al seu espai interorbitari relativament estret.

## Descripció

Cap moderadament deprimit a la zona anterior i només feblement arrodonit en secció transversal dorsal. Espai interorbitari relativament estret. Dents còniques i curtes a les mandíbules inferior i superior (la filera més interna és la més allargada, més fins i tot que en Hemerocoetes morelandi). Nombroses dents curtes i còniques al vòmer en grups ben separats els uns dels altres. Palatins sense dents. Llengua llarga i lliure. Aletes pelvianes ben separades i amb 20 radis. Radis de les aletes dorsal i caudal força pigmentats. Està estretament relacionada i és molt similar a Hemerocoetes macrophthalmus, de la qual es diferencia per la manca de radis ramificats a l'aleta dorsal.

## Alimentació

El seu nivell tròfic és de 3 i és depredat per Caelorinchus aspercephalus, Macruronus novaezelandiae, Paranotothenia microlepidota i Genypterus blacodes.

## Hàbitat i distribució geogràfica

És un peix marí, demersal (entre 95 i 549 m de fondària) i de clima subtropical, el qual viu al Pacífic sud-occidental: és un endemisme de Nova Zelanda (des de les illes Chatham fins a les illes Auckland i Campbell, 44,3-52,9° S).

## Observacions

És inofensiu per als humans i el seu índex de vulnerabilitat és moderat (36 de 100).

## Referències

* ↑ The Taxonomicon (anglès)
* ↑ Romero, P., 2002. An etymological dictionary of taxonomy. Madrid (Espanya).
* 1 2 3 4 Nelson, J. S., 1979. Revision of the fishes of the New Zealand genus Hemerocoetes (Perciformes: Percophididae), with descriptions of two new species. New Zealand Journal of Zoology, vol. 6: 587-599. «Enllaç».
* 1 2 3 FishBase (anglès)
* ↑ Sea Around Us (anglès)
* ↑ FishBase (anglès)
* ↑ Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* ↑ All fishes of New Zealand (anglès)
* ↑ Catalogue of Life (anglès)
* ↑ Ayling, Tony & Geoffrey Cox, 1982. Collins Guide to the Sea Fishes of New Zealand. William Collins Publishers Ltd, Auckland, Nova Zelanda. ISBN 9780002169875
* ↑ Cheung, W. W. L., T. J. Pitcher i D. Pauly, 2005. A fuzzy logic expert system to estimate intrinsic extinction vulnerabilities of marine fishes to fishing. Biol. Conserv. 124:97-111.

## Bibliografia

* Divisió de Peixos de la Smithsonian Institution. Base de dades de la col·lecció de peixos del Museu Nacional d'Història Natural (en anglès). Smithsonian Institution, 2001.
* Hardy, G. S., 1990. Fish types in the National Museum of New Zealand. National Museum of New Zealand, Miscellaneous Series. Núm. 21: 1-17.

## Enllaços externs

* AQUATAB (txec)
* BioLib (anglès)
* ION (anglès)
# Hemerocallis citrina

Hemerocallis citrina és una espècie de planta monocotiledònia dins de les conegudes de forma comuna com "lliris de dia". És una planta herbàcia, perenne i amb rizoma. És planta nativa de la Xina. Es fa servir com planta ornamental i planta medicinal. Les seves flors tenen l'aroma de la llimona i són de color groc clar i de fins a 15 cm de llargada reunides dalt d'un escap llarg. Floreix de nit.

## Bibliografia

* Dimitri, M. Enciclopedia Argentina de Agricultura y Jardinería, Editorial ACME, Buenos Aires, 1986.
* Juerg Plodeck. The Origin of the Daylily Cultivar Traits.( Arxivat 2007-09-28 a Wayback Machine.)
* Hemerocallis citrina, página de Jardinería del Missouri Botanical Garden.( Arxivat 2010-08-09 a Wayback Machine.)
* Flora of China Editorial Committee. 2000. Flora of China (Flagellariaceae through Marantaceae). 24: 1–431. In C. Y. Wu, P. H. Raven & D. Y. Hong Fl. China. Science Press & Missouri Botanical Garden Press, Beijing & St. Louis.

## Enllaços externs

* Imatges d'Hemerocallis citrina a HemerocallisEuropa.
# Grup de la benitoïta

El grup de la benitoïta és un grup de minerals ciclosilicats que cristal·litzen en el sistema hexagonal, que rep el nom de la benitoïta. Aquest grup està format per quatre espècies força properes químicament: bazirita, benitoïta, pabstita i wadeïta.
| Espècie | Fórmula |
| Bazirita | BaZr(Si₃O$_9$) |
| Benitoïta | BaTi(Si₃O$_9$) |
| Pabstita | Ba(Sn,Ti)(Si₃O$_9$ |
| Wadeïta | K₂Zr(Si₃O$_9$) |
Segons la classificació de Nickel-Strunz, els minerals del grup de la benitoïta pertanyen a "09.CA - Ciclosilicats, amb enllaços senzills de 3 [Si₃O$_9$]$^{6-}$ (dreier-Einfachringe), sense anions complexos aïllats» juntament amb els següents minerals: calciocatapleiïta, catapleiïta, pseudowol·lastonita, margarosanita, walstromita i bobtrail·lita.

## Referències

* ↑ «Benitoite Group» (en anglès). Mindat. [Consulta: 7 maig 2021].
# Nidzica

Nidzica, anteriorment en alemany:Neidenburg i com Nibork en polonès) és una població de Polònia situada entre Olsztyn i Mława. l'any 2004 tenia 14.798 habitants. És la capital del Comtat de Nidzica.

## Història

Aquest assentament es va fundar l'any 1355 pels Cavallers Teutònics i va rebre privilegis el 1381 per Winrich von Kniprode. Va esdevenir part del Ducat de Prússia el 1525.
El 1656 Neidenburg va resistir el setge durant les Guerres del Nord. Va passar a ser part del Regne de Prússia el 1701.
Pel Tractat de Versalles, es va organitzar un plebiscit l'11 de juliol de 1920. Els vots van ser en un 98,54% per a romandre a Prússia i de l'1,46% per unir-se a Polònia.
Durant la Kristallnacht de novembre de 1938, les seves sinagogues van ser destruïdes i dos habitants jueus, Julius Naftali i Minna Zack, assassinats per membres nazis de la SA, molts altres van resultar ferits i la totalitat dels jueus d'aquesta ciutat exterminats en l'Holocaust.
L'any 1945 l'exèrcit Roig va entrar i ocupar la ciutat i van massacrar els alemanys que hi residien, els quals, a més eren els primers alemanys que l'exèrcit Roig es va trobar en el seu pas per l'Alemanya en retirada.
En la postguerra, Neidenburg va quedar dins la zona de Prússia Oriental i va ser adjudicat a Polònia mentre que els alemanys que hi restaven van ser expulsats. La ciutat va ser reanomenada Nidzica.

## Ciutats agermanades

Nidzica està agermanada amb:
* Bochum (Alemanya)

## Residents notables

* Ferdinand Gregorovius (1821–1891)
* Bethel Henry Strousberg (1823–1884), industrial
* Georg Klebs (1857–1918), botànic
* Heinrich Lissauer (1861–1891), neuròleg
* Walter Kollo (1878–1940), músic
* Jürgen Nicolai (1925), ornitòleg
* Heinz Lilienthal (1927)
* Heinz Koriath (1952)
* Adam Partyka (1985), músic

## Referències

* Kopelev, Lev. No Jail For Thought. Londres: Secker & Warburg, 1977, p. 39–41. ISBN 0-436-23640-0.

## Enllaços externs

* Nidzica.com English City Portal Arxivat 2010-06-06 a Wayback Machine. (anglès)
* Municipal webpage (polonès)
* Photos and crest of pre-WWII Neidenburg Arxivat 2004-12-09 a Wayback Machine. (alemany)
# Herminio Masantonio

Herminio Masantonio (Ensenada (Buenos Aires), 5 d'agost de 1910 - Buenos Aires, 11 de setembre de 1956) fou un futbolista argentí de la dècada de 1930.
Ha estat un dels millors golejadors de la lliga argentina, amb 256 gols en 358 partits. El seu principal club fou Huracán.
Amb la selecció argentina participà en els campionats de Sud-amèrica de 1935 i 1942. En les dues competicions fou el màxim golejador.
En total, marcà 21 gols amb la selecció en 19 partits.

## Palmarès
### Huracán

* Copa Beccar Varela: 1933

### Argentina

* Copa Lipton: 1937

## Referències

* ↑ [«Masantonio in numbers (castellà)». Arxivat de l'original el 2007-10-30. [Consulta: 10 maig 2018]. Masantonio in numbers (castellà)]
* ↑ (castellà) Soy Quemero profile
* ↑ (castellà) «Futbol Factory profile». Arxivat de l'original el 20 d’octubre 2007. [Consulta: 10 maig 2018].
* ↑ «Southamerican Championship 1935 - Scorers' list». RSSSF.com, 23-11-2007. [Consulta: 2 setembre 2016].
* ↑ «Southamerican Championship 1942 - Scorers' list». RSSSF.com, 12-08-2009. [Consulta: 2 setembre 2016].
* ↑ rsssf Copa Amèrica topscorers
* ↑ «Goalscoring for Argentina National Team». RSSSF.com, 14-07-2016. Arxivat de l'original el 17 gener 2010. [Consulta: 1r setembre 2016].
# Gunung Pasir

Gunung Pasir fou un estat de Negeri Sembilan, fundat vers 1700 quan el cap local de Kampong Gunung Pasir (la capital) va agafar el títol de Pengkulu i es va reconèixer feudatari de Rembau. Es coneixen els noms dels seus governants però no les dates. Els noms són Meshit, Tuakal, Mantik, Budin, Malik, Uteh, Alam, Kandak, Pacoh (Mentadoh), Lahu, Muhammad Amin, Basir (vers 1920-1966?) i Shamsuddin bin Bahali (vers 1966?). Dins del modern districte de Rembau el sobirà conserva algunes funcions cerimonials delegades pel sobirà de Rembau.

## Referències

* Governants de Gunung Pasir
# Guntín (Bóveda)

San Cristovo de Guntín és una parròquia i localitat del municipi gallec de Bóveda, a la província de Lugo. Limita amb les parròquies de Tuimil i Laiosa al nord, Ver i Mosteiro al sud, Freituxe a l'est i Bóveda a l'oest.
L'any 2008 tenia una població de 78 habitants agrupats en 6 entitats de població: Aquelcabo, O Arroxo, Lama Redonda, Pardiñas, As Pedreiras i Vilar.
Entre els seus llocs d'interès destaquen l'església parroquial, del segle xviii, la capella d'O Rosario, la capella d'O Pedregal i el Pazo de Guntín, situat a Aquelcabo. Les seves festes se celebren el primer diumenge d'agost en honor de la verge del Roser.

## Referències

* ↑ Dades de l'Institut Gallec d'Estadística (IGE)
# Northumberland (Nou Hampshire)

Northumberland és una població dels Estats Units a l'estat de Nou Hampshire. Segons el cens del 2000 tenia 2.438 habitants.

## Demografia

Segons el cens del 2000, Northumberland tenia 2.438 habitants, 989 habitatges, i 666 famílies. La densitat de població era de 26 habitants per km².
Dels 989 habitatges en un 32,3% hi vivien nens de menys de 18 anys, en un 51,3% hi vivien parelles casades, en un 10,1% dones solteres, i en un 32,6% no eren unitats familiars. En el 26,7% dels habitatges hi vivien persones soles el 13,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,47 i el nombre mitjà de persones que vivien en cada família era de 2,91.
Per edats la població es repartia de la següent manera: un 26,2% tenia menys de 18 anys, un 6,8% entre 18 i 24, un 27,6% entre 25 i 44, un 23,5% de 45 a 60 i un 15,8% 65 anys o més.
L'edat mediana era de 38 anys. Per cada 100 dones de 18 o més anys hi havia 95,1 homes.
La renda mediana per habitatge era de 31.570$ i la renda mediana per família de 34.444$. Els homes tenien una renda mediana de 33.281$ mentre que les dones 19.464$. La renda per capita de la població era de 15.101$. Entorn del 9,4% de les famílies i l'11,4% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Northumberland». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Northumberland». American Fact Finder. Oficina del Cens dels Estats Units, 12-01-2010.
# Opsodoras ternetzi

Opsodoras ternetzi és una espècie de peix de la família dels doràdids i de l'ordre dels siluriformes.

## Morfologia

* Els mascles poden assolir 12,2 cm de longitud total.

## Hàbitat

És un peix d'aigua dolça i de clima tropical.

## Distribució geogràfica

Es troba a Sud-amèrica: conca del riu Amazones.

## Referències

* ↑ uBio (anglès)
* ↑ Eigenmann C. H., 1925. A review of the Doradidae, a family of South American Nematognathi, or catfishes. Trans. Am. Philos. Soc. (N. S.) v. 22 (pt 5). 280-365.
* ↑ BioLib (anglès)
* ↑ Eigenmann, C. H., 1925. A review of the Doradidae, a family of South American Nematognathi, or catfishes. Transactions of the American Philosophical Society (New Series) v. 22 (pt 5): 280-365, Pls. 1-27.
* 1 2 3 FishBase (anglès)
* ↑ Sabaj, M.H. i C.J. Ferraris, Jr., 2003. Doradidae (Thorny catfishes). p. 456-469. A: R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.

## Bibliografia

* Burgess, W. E. An atlas of freshwater and marine catfishes. A preliminary survey of the Siluriformes (en anglès). T.F.H. Publications, Inc., 1989. ISBN 9780866228916.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB